Tribunalul Gorj l-a condamnat pe bărbatul judecat pentru pornografie infantilă în formă continuată la doi ani de închisoare cu suspendare și l-a trimis să muncească la liceu sau la primărie.







Decizia nu este definitivă.

„Impune condamnatului să execute următoarea obligaţie: să frecventeze unul sau mai multe programe de reintegrare socială derulate de către serviciul de probaţiune sau organizate în colaborare cu instituţii din comunitate. Pe parcursul termenului de supraveghere, inculpatul va presta o muncă neremunerată în folosul comunităţii în cadrul Primăriei Bîlteni sau în cadrul Liceului Tehnologic Bîlteni, judeţul Gorj, pe o perioadă de 100 de zile lucrătoare. Revocă măsura preventivă a arestului la domiciliu. Constată că inculpatul a fost reţinut, arestat preventiv şi la domiciliu începând cu data de 30.10.2019 până la zi”, a decis instanța.Bărbatul este acuzat că ar fi distribuit peste 400 de filmulețe pornografice cu copii, pe internet, în perioada 2016-2019. Copiii care apar în imagini au vârste cuprinse între 2 şi 14 ani.Cercetările au fost făcute sub coordonarea unui procuror din cadrul Biroului Teritorial Gorj, al Direcţiei de Investigare a Infracţiunilor de Criminalitate Organizată şi Terorism.